Държавен вестник, бр. 38, 2011 г., стр. 96

СТР.  96	
Д Ъ Р Ж А В Е Н  В Е С Т Н И К 	
БРОЙ  38
областна дирекция на МВР (ОДМВР), дирек­
тора на регионалните дирекции „Гранична 
полиция“ (РДГП), началниците на терито­
риални звена на Главна дирекция „Борба 
с организираната престъпност“ (ГДБОП), 
районното управление транспортна полиция 
(РУТП) и специализираното полицейско 
управление (СПУ) или от оправомощен от 
тях служител;
3. заедно на лица, когато това е указано в 
документите по чл. 28, ал. 2;
4. бременни жени, майки с деца, психично 
и заразно болни заедно с други лица.
Чл. 8. С конвойния наряд не могат да се 
изпращат преписки, доказателства или до­
казателствени средства или други служебни 
материали освен документите, необходими за 
осъществяване на конвойната дейност.
Г л а в а  в т о р а
ЛИЦА, ПОДЛЕЖАЩИ НА КОНВОИРАНЕ, 
СИЛИ И СРЕДСТВА ЗА ОСЪЩЕСТВЯВАНЕ 
НА КОНВОЙНАТА ДЕЙНОСТ
Раздел I
Лица, подлежащи на конвоиране
Чл. 9. (1) Полицейските органи конвоират:
1. лица, по отношение на които е поста­
новен акт за принудително довеждане по 
реда на Наказателно-процесуалния кодекс от 
разследващ полицай;
2. лица, които са задържани с писмена 
заповед при условията и по реда на Закона 
за Министерството на вътрешните работи 
(ЗМВР), когато се налага тяхното извеждане 
от сградата на структурата, в която са наста­
нени след задържане във връзка с принуди­
телното им отвеждане до местата, свързани 
със задържането;
3. лица с наложено от съда администра­
тивно наказание „задържане в структурното 
звено на МВР“ при условията и по реда на 
Закона за опазване на обществения ред при 
провеждане на спортни мероприятия и Указа 
за борба с дребното хулиганство;
4. издирени лица по т. 1 – 3;
5. в други случаи, предвидени в закон.
(2) Издирените и установени лица по чл. 58, 
ал. 1, т. 1 – 5 от Правилника за прилагане 
на Закона за Министерството на вътрешни­
те работи (обн., ДВ, бр. 47 от 2006 г.; изм., 
бр. 24 от 2007 г., бр. 44 и 91 от 2008 г., бр. 1 
и 68 от 2009 г., бр. 5 от 2010 г.; попр., бр. 8 
от 2010 г.; изм., бр. 40 и 90 от 2010 г., бр. 7 и 
19 от 2011 г.), както и лицата, по отношение 
на които е взета мярка за неотклонение „за­
държане под стража“ от орган на съдебната 
власт, се предават в най-близкия следствен 
арест или териториално звено за охрана на 
Министерството на правосъдието (ТЗО – МП).
Раздел II
Сили и средства за осъществяване на кон­
войната дейност
Чл. 10. (1) Конвойната дейност се осъ­
ществява от служители на конвойните звена 
при СДВР и ОДМВР, определените за тази 
дейност със заповед служители от Главна 
дирекция „Охранителна полиция“ (ГДОП), 
Главна дирекция „Борба с организираната 
престъпност“ (ГДБОП), Главна дирекция 
„Криминална полиция“ (ГДКП) и Главна 
дирекция „Гранична полиция“ (ГДГП). 
(2) За служителите по ал. 1 от ГДБОП, 
ГДКП, ГДОП и ГДГП се издава заповед от 
директора на съответната дирекция или упъл­
номощен от него служител за всеки отделен 
случай на конвоиране на лице. 
(3) Конвойна дейност може да се осъ­
ществява и от служители на териториалните 
звена на ГДБОП, РУТП, СПУ, РДГП, районно 
управление „Полиция“ (РУП), от граничен 
полицейски участък (ГПУ), както и от слу­
жители на самостоятелни сектори и групи 
в СДВР/ОДМВР с полицейски правомощия, 
които са определени с писмена заповед от 
съответния ръководител.
(4) При служебна необходимост в кон­
войните звена могат да се командироват за 
определен период от време служители, като 
в тези случаи се издава писмена заповед, с 
която им се възлагат функции по конвоиране. 
При осъществяване на конвойната дейност на 
командированите служители не е необходимо 
да се издават заповеди по чл. 10, ал. 3.
(5) Служителите по ал. 3 и 4 трябва да 
имат най-малко две години професионален 
стаж като органи с полицейски правомощия.
Чл. 11. (1) При създаване на конвойни звена 
в СДВР, ОДМВР, дирекция „Специализирани 
полицейски сили“ – ГДОП (ДСПС – ГДОП) 
и ГДГП се спазват съотношенията за състава 
съгласно приложение № 2.
 (2) Специализирани автомобили за кон­
воиране се оборудват с необходимите тех­
нически, помощни и свързочни средства 
(приложение № 3). 
Г л а в а  т р е т а
ОРГАНИЗАЦИЯ НА КОНВОЙНАТА 
ДЕЙНОСТ
Раздел I
Задължения на длъжностните лица по орга­
низацията на конвойната дейност
Чл. 12. (1) Директорите на главни дирек­
ции, СДВР и ОДМВР организират и контро­
лират конвойната дейност в подчинените им 
дирекции.
(2) Директорите на главни дирекции, СДВР 
и ОДМВР организират взаимодействието и 
координацията с други органи и организации 
за осъществяване на конвойната дейност.